**A BUDAPESTI 78. SZÁMÚ ÜGYVÉDI IRODA ADATVÉDELMI ÉS ADATKEZELÉSI TÁJÉKOZTATÓJA**

Hatályba lépés napja: 2018. május 01.

1. Bevezetés

Jelen adatvédelmi és adatkezelési tájékoztató (a továbbiakban: „Tájékoztató”) célja, hogy rögzítse a Budapesti 78. számú Ügyvédi Iroda (a továbbiakban: „Adatkezelő”) által alkalmazott adatvédelmi- és kezelési szabályokat, amelyeket magára nézve kötelezőnek ismer el és amelyek szerint az adatkezelési tevékenységeit kifejti. A Tájékoztató valamennyi olyan adatkezelésre érvényes, amely során Adatkezelő a személyes adatok felvételekor írásban hivatkozik a Tájékoztatóra. A Tájékoztató legfrissebb verziója megtalálható a www.molnar78.hu weboldalon.

1. Az Adatkezelő

A Budapesti 78. számú Ügyvédi Iroda, mint Adatkezelő elérhetőségei: székhelye: 1072 Budapest, Rákóczi út 20.; e-mail: molnar78@t-online.hu, molnar.asboth78@gmail.com, telefon: +361 267 9034, honlap: www.molnar78.hu

1. Az adatkezelés jogalapja és a kezelt adatok forrása

**3.1** A személyes adatok kezelése minden esetben az Európai Parlament és a Tanács (EU) 2016/679 Rendelete 6. cikk (1) bekezdés b) vagy c) pontjában meghatározott jogalapon nyugszik. Az Adatkezelő a kezelt adatokat közvetlenül az érintettektől veszi fel. Az Adatkezelő ezen felül a bárki által elérhető, nyilvánosságra hozott személyes adatokat is jogosult kezelni.

**3.2** Adatkezelő a részére megadott személyes adatokat – ha jogszabály eltérően nem rendelkezik – nem ellenőrzi. A megadott adatok valódiságáért kizárólag az azt megadó személy felel.

1. A kezelt személyes adatok köre, az adatkezelések céljai, és az adatkezelések időtartama

**4.1** Az Adatkezelő tevékenységeivel összefüggésben különféle típusú adatokat kezelhet, melyek az érintett által megadott adatok, és a nyilvánosság számára elérhető adatok lehetnek.

**4.2**Az Adatkezelő által kezelt, érintett által megadott személyes adatok kezelése és felhasználása kizárólag az érintett és az Adatkezelő között létrejött ügyvédi megbízási szerződés, illetve jogszabályi rendelkezés alapján, valamint kizárólag célhoz kötötten történik.

**4.3** Az Adatkezelő a kezelt személyes adatokat a következő célok érdekében és ideig használhatja fel:

**4.3.a** Az Adatkezelő és az érintett között létrejött ügyvédi megbízási szerződés teljesítése, a megbízási szerződés teljesítésének időpontjáig.

**4.3.b** Az Adatkezelő jogszabályon alapuló adatkezelése, illetve szükség esetén adatszolgáltatása a jogszabályban meghatározott időtartamon belül.

**4.4** Minden olyan esetben, ha az Adatkezelő az eredeti adatfelvétel céljától eltérő célra kívánja felhasználni az érintett személyes adatait, erről az érintettet előzetesen írásban tájékoztatja, és ehhez az érintett előzetes, kifejezett, írásbeli hozzájárulását köteles beszerezni, továbbá köteles lehetőséget biztosítani az érintett számára, hogy az ilyen, eredeti céltól eltérő felhasználást megtiltsa.

**4.5** Az érintett bármikor jogosult Adatkezelőtől írásbeli felvilágosítást kérni az Adatkezelő által kezelt személyes adatairól, amelynek Adatkezelő köteles 8 napon belül eleget tenni. Az érintett jogosult kérni Adatkezelőtől a kezelt személyes adatok pontosítását, illetve – ha jogszabály eltérően nem rendelkezik – a személyes adatok törlését, amelynek Adatkezelő köteles 8 napon belül eleget tenni.

1. Kik férhetnek hozzá a személyes adatokhoz?

Kizárólag az Adatkezelő tagjai, illetve munkavállalói férhetnek hozzá az érintett által megadott személyes adatokhoz.

1. Adatbiztonsági intézkedések és adattovábbítás

**6.1** Adatkezelő minden szükséges intézkedést megtesz annak érdekében, hogy gondoskodjon az adatok biztonságáról, megteszi azokat az ésszerű fizikai, technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt személyes adatok védettek legyenek, illetőleg megakadályozza azok megsemmisülését, jogosulatlan felhasználását és jogosulatlan megváltoztatását.

**6.2** Az Adatkezelő köteles minden olyan rendelkezésére álló és általa szabályszerűen tárolt személyes adatot az illetékes hatóságoknak továbbítani, amely adat továbbítására jogszabály vagy jogerős hatósági vagy bírósági döntés kötelezi, figyelembe véve az ügyvédi tevékenységről szóló 2017. évi LXXVIII. törvény ügyvédi titoktartásra vonatkozó rendelkezéseit (9-12. §).

**7. Az érintett jogai I.: tájékoztatás, helyesbítés, törlés és zárolás kérése, tiltakozás**

**7.1** Az érintett jogosult tájékoztatást kérni az Adatkezelő által kezelt személyes adatairól, azok forrására, az adatkezelés céljára, jogalapjára, időtartamára, az esetleges adatfeldolgozók nevére és címére, az adatkezeléssel összefüggő tevékenységekre vonatkozóan, valamint a személyes adatoknak továbbítása esetén arra, hogy kik és milyen célból kapták vagy kapják meg az érintett adatait. A tájékoztatás kérhető e-mail útján a molnar78@t-online.hu és molnar.asboth78@gmail.com e-mail címeken és az Adatkezelő címére küldött ajánlott vagy tértivevényes-ajánlott postai levélben. A levélben küldött tájékoztatás kérést az Adatkezelő akkor tekinti a jogosulttól származónak, ha a megküldött kérelem alapján az érintett egyértelműen beazonosítható. E-mailben küldött tájékoztatáskérést az Adatkezelő csak akkor tekint a jogosulttól származónak, ha azt az érintett általa megadott és így Adatkezelő által kezelt e-mail címéről küldik.  Adatkezelő az adatkezelési tájékoztatási kérelem esetén annak megérkezésétől számítva a lehető leghamarabb, de legfeljebb 8 napon belül írásban ad tájékoztatást.

**7.2** Az érintett személyes adataihoz fűződő joga olyan alapjog, amelynek az adatkezelés egésze során érvényesülnie kell. Ezért az érintett jogosult személyes adatai helyesbítését, törlését vagy zárolását kérni az Adatkezelőtől, illetve a személyes adatai kezelése ellen tiltakozhat az előző pontban a tájékoztatási kérelemre vonatkozóan meghatározott módokon. Személyes adat törlésére vagy módosítására irányuló igény teljesítését követően a korábbi módosított, vagy törölt adatok már nem állíthatók helyre.

1. Az érintett jogai II.: Jogérvényesítési lehetőségek

**8.1** Az Adatkezelő minden szükséges intézkedést megtesz, hogy a személyes adatok kezelése a jogszabályoknak megfelelően történjék. Amennyiben az adatkezelésekkel kapcsolatban az érintettnek bármilyen kérdése, aggálya vagy kifogása merülne fel, lehetősége van ezt a molnar78@t-online.hu, valamint a molnar.asboth78@gmail.com e-mail címekre, vagy postai úton küldött üzeneten keresztül az Adatkezelőnek jelezni.

**8.2** Az érintett jogosult a Nemzeti Adatvédelmi és Információszabadság Hatóságnál (posta cím: 1530  Budapest, Pf.: 5.; cím: 1125  Budapest, Szilágyi Erzsébet fasor 22/c; Telefon: +36 (1) 391-1400; Fax: +36 (1) 391-1410; e-mail: ugyfelszolgalat@naih.hu, URL: http://naih.hu) tett bejelentéssel a Hatóság vizsgálatát kezdeményezni arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye áll fenn.

**8.3** Az érintett személyiségi jogai érvényesítse érdekében jogosult bírósághoz fordulni.

8.4. Az Adatkezelő szenzitív adatokat nem kezel, büntető eljárásban képviseletet nem lát el, egészségügyi kérdéseket érintő jogi képviseletet nem lát el.

Jelen szabályzatot a keltezés napján elfogadta a 78. számú Ügyvédi Iroda taggyűlése.

Kelt: Budapest, 2018. május hó 01. napján

dr Molnár Péter irodavezető

dr Molnár-Asbóth Csaba

78. sz. Ügyvédi Iroda